गुरु ग्रंथ साहिब में श्री नानक देव जी ने पृष्ठ 1342 पर कहा है:- ‘ ‘गुरु सेवा बिन भक्ति ना होई, अनेक जतन करै जे कोई।’’ श्री गुरु नानक जी ने पृष्ठ 946 पर कहा है:- ‘‘बिन सतगुरु भेंटे मुक्ति न कोई, बिन सतगुरु भेंटे महादुःख पाई।’’ श्री गुरु नानक जी ने पृष्ठ 437 पर भी कहा है:- ''नानक गुरु समानि तीरथु नहीं कोई साचे गुरु गोपाल।'' गुरु साहेबानों का जनता को संदेश है कि पूरे गुरु की खोज करो। पूरा गुरु परमात्मा समान ही होता है। पूरा गुरु वह होगा जो श्री नानक देव जी जैसा परमेश्वर का कृप्या पात्र होगा। श्री नानक जी ने यह भी स्पष्ट किया है कि वक्त गुरु के बिना भक्ति सफल नहीं हो सकती। यह भी ज़ोर देकर कहा है कि गुरु पूरा हो। जो श्रद्धालु वक्त गुरु की शरण में नहीं जाते, वे श्री गुरु नानक देव जी की आज्ञा की अवहेलना कर रहे हैं।